**ΠΡΩΤΕΣ ΒΟΗΘΕΙΕΣ**

**Ορισμός**

**Πρώτες Βοήθειες** είναι η άμεση και προσωρινή φροντίδα που παρέχεται από τον αυτόπτη μάρτυρα στο θύμα του ατυχήματος ή σε κάποιον που αρρώστησε ξαφνικά ή ακόμα και από τον παθόντα στον εαυτό του, μέχρι τη μεταφορά του θύματος στο νοσοκομείο.



**Στόχοι των Πρώτων Βοηθειών**

Στόχοι των Πρώτων Βοηθειών είναι:

* η διατήρηση της ζωής
* η πρόληψη της επιδείνωσης της κατάστασης
* η ανακούφιση από τον πόνο
* η βοήθεια στην ανάνηψη

Για την **Παροχή Πρώτων Βοηθειών** απαιτούνται:

* γνώσεις
* διατήρηση της ψυχραιμίας
* ασφάλεια του διασώστη και του θύματος
* αξιολόγηση της κατάστασης του θύματος
* κλήση βοήθειας από το Ε.Κ.Α.Β.
* παροχή Πρώτων Βοηθειών μέχρι να έρθει το ασθενοφόρο

**Απαράβατος κανόνας**

Κατά την παροχή Πρώτων Βοηθειών, και μέχρι να έρθει το ασθενοφόρο, δεν αφήνουμε για κανένα λόγο το θύμα μόνο του.